# Εκκίνηση

##

Υπόδειξη: Η χρήση μη κατάλληλων για το ηλεκτρικό εργαλείο σας μπαταριών μπορεί να οδηγήσει σε λάθος λειτουργίες ή σε ζημιά του ηλεκτρικού εργαλείου.

Θέστε τον διακόπτη αλλαγής φοράς περιστροφής (16) στη μέση, για την αποφυγή μιας ακούσιας ενεργοποίησης. Τοποθετήστε τη φορτισμένη μπαταρία (11) μέσα στη λαβή, μέχρι να ασφαλίσει αισθητά και να βρίσκεται ισόπεδα με τη λαβή.

##

Με τον διακόπτη αλλαγής φοράς περιστροφής (16) μπορείτε να αλλάξετε τη φορά περιστροφής του ηλεκτρικού εργαλείου. Με πατημένο τον διακόπτη On/Off (17) αυτό, όμως δεν είναι δυ‌νατό.

| Δεξιόστροφα: Σπρώξτε τον διακόπτη αλλαγής της φοράς περιστροφής (16) και τις δύο πλευρές μέχρι τέρμα στη θέση .
| Αριστερόστροφα: Σπρώξτε τον διακόπτη αλλαγής της φοράς περιστροφής (16) και τις δύο πλευρές μέχρι τέρμα στη θέση .

##

| Τρύπημα
Θέστε τον διακόπτη επιλογής τρόπων λειτουργίας (7) στο σύμβολο «Τρύπημα».
| Βίδωμα
Θέστε τον διακόπτη επιλογής τρόπων λειτουργίας (7) στο σύμβολο «Βίδωμα».
| Τρύπημα με κρούση (GSB 18V-150 C)
Θέστε τον διακόπτη επιλογής τρόπων λειτουργίας (7) στο σύμβολο «Τρύπημα με κρούση».

##

Για τη θέση σε λειτουργία του ηλεκτρικού εργαλείου πατήστε τον διακόπτη On/Off (17) και κρατήστε τον πατημένο.

Η φωτοδίοδος (LED) (13) ανάβει με ελαφρά ή εντελώς πατημένο τον διακόπτη On/Off (17) και καθιστά δυνατό το φωτισμό της περιοχής εργασίας σε περίπτωση δυσμενών συνθηκών φωτισμού.

Για την απενεργοποίηση του ηλεκτρικού εργαλείου αφήστε τον διακόπτη On/Off (17) ελεύθερο.

##

Μπορείτε να ρυθμίσετε συνεχώς τον αριθμό στροφών του ενεργοποιημένου ηλεκτρικού εργαλείου, ανάλογα με την πίεση που ασκείτε στον διακόπτη On/Off (17).

Ελαφριά πίεση του διακόπτη On/Off (17) έχει σαν αποτέλεσμα έναν χαμηλό αριθμό στροφών. Ο αριθμός στροφών αυξάνει ανάλογα με την αύξηση της πίεσης.

##

Με τον ρυθμιστικό δακτύλιο προεπιλογής της ροπής στρέψης (6) μπορείτε να επιλέξετε την απαιτούμενη ροπή στρέψης σε 25 βαθμίδες. Το ηλεκτρικό εργαλείο σταματά μόλις επιτευχθεί η ρυθμισμένη ροπή στρέψης.

##

- Πατήστε τον διακόπτη επιλογής ταχύτητας (8) μόνο σε περίπτωση ακινητοποιημένου ηλεκτρικού εργαλείου.

Ταχύτητα 1:

Περιοχή χαμηλού αριθμού στροφών. Για εργασίες με τρυπάνια με μεγάλη διάμετρο ή για βίδωμα.

Ταχύτητα 2:

Περιοχή υψηλού αριθμού στροφών. Για εργασίες με τρυπάνια με μικρή διατομή.

- Σπρώχνετε τον διακόπτη επιλογής ταχύτητας πάντοτε μέχρι τέρμα. Διαφορετικά μπορεί να υποστεί ζημιά το ηλεκτρικό εργαλείο.

##

Η γρήγορη απενεργοποίηση (KickBack Control) προσφέρει έναν καλύτερο έλεγχο του ηλεκτρικού εργαλείου και αυξάνει έτσι την προστασία του χρήστη, σε σύγκριση με τα ηλεκτρικά εργαλεία χωρίς KickBack Control. Σε περίπτωση ξαφνικής και απρόβλεπτης περιστροφής του ηλεκτρικού εργαλείου γύρω από τον άξονα του τρυπανιού απενεργοποιείται το ηλεκτρικό εργαλείο.

Η γρήγορη απενεργοποίηση υποδεικνύεται με ένα κόκκινο αναβόσβημα του LED (22), ένα φως εργασίας (13) που αναβοσβήνει καθώς και ένα κόκκινο άναμμα του LED για το KickBack Control (23) στο ηλεκτρικό εργαλείο .

Για την επαναλειτουργία αφήστε τον διακόπτη On/Off ελεύθερο και πατήστε τον εκ νέου.

- Όταν η λειτουργία KickBack Control είναι ελαττωματική, το ηλεκτρικό εργαλείο δεν μπορεί πλέον να ενεργοποιηθεί. Αναθέστε την επισκευή του ηλεκτρικού εργαλείου μόνο σε ειδικευμένο τεχνικό προσωπικό και μόνο με γνήσια ανταλλακτικά.

Η γρήγορη απενεργοποίηση μπορεί να απενεργοποιηθεί στη διασύνδεση χρήστη (14) με το πλήκτρο (24). Εάν το ηλεκτρικό εργαλείο δε χρησιμοποιηθεί για περισσότερο από 5 λεπτά ή εάν αφαιρεθεί η μπαταρία, η γρήγορη απενεργοποίηση ενεργοποιείται ξανά αυτόματα. Η τρέχουσα κατάσταση υποδεικνύεται με το LED για KickBack Control (23) στη διασύνδεση χρήστη (14).

Προσέξτε, ότι η προειδοποιητική λυχνία δεν είναι ορατή από όλες τις κατευθύνσεις. Σε έντονο ηλιακό φως η προειδοποιητική λυχνία αναγνωρίζεται δύσκολα.

##

Με την ηλεκτρονική ανίχνευση γωνίας (EAD) μπορεί να προεπιλεγεί μια γωνία κλίσης, την οποία αναγνωρίζει το ηλεκτρικό εργαλείο κατά την εργασία και την δείχνει στον χρήστη. Έτσι είναι για παράδειγμα δυνατό το κάθετο τρύπημα ή βίδωμα σε μια λοξή επιφάνεια. Η ηλεκτρονική ανίχνευση γωνίας (EAD) ελέγχεται μέσω της διασύνδεσης χρήστη (14) .

Επιλέξτε μια γωνία (45°, 60°, Ορισμένη από τον χρήστη) στη διασύνδεση χρήστη (14). Υπόδειξη: Στις ρυθμίσεις του εργοστασίου η ορισμένη από τον χρήστη γωνία ανέρχεται στις 90°. Αυτή μπορεί να προσαρμοστεί μέσω της εφαρμογής (App) Bosch.
Για τη ρύθμιση της γωνίας πατήστε το πλήκτρο για την ηλεκτρονική ανίχνευση γωνίας (EAD) (20) τόσες φορές, μέχρι να αρχίσει το LED της επιθυμητής γωνίας κλίσης (21) να αναβοσβήνει.

Εκτός από το LED της επιθυμητής γωνίας κλίσης (21) αρχίζει επίσης και το LED για την ηλεκτρονική ανίχνευση γωνίας (EAD) (9) να αναβοσβήνει κίτρινο. Τοποθετήστε το ηλεκτρικό εργαλείο τώρα στην επιθυμητή επιφάνεια και κρατήστε το κατά το δυνατόν ήρεμο. Υπόδειξη: Εάν το ηλεκτρικό εργαλείο κατά τη διάρκεια της διαδικασία αρχικοποίησης δεν κρατηθεί ήρεμο, τερματίζεται η διαδικασία αρχικοποίησης αυτόματα μετά από 10 δευτερόλεπτα και αποκαθίσταται ξανά η τελευταία ρυθμισμένη τιμή.
Το ηλεκτρικό εργαλείο μετά την τοποθέτηση αρχίζει με τη διαδικασία αρχικοποίησης. Κατά τη διάρκεια της διαδικασίας αρχικοποίησης γίνεται η εκμάθηση της επιθυμητής επιφάνειας. Η διαδικασίας αρχικοποίησης ολοκληρώνεται, όταν το LED για την ηλεκτρονική ανίχνευση γωνίας (EAD) (9) για περίπου 1 δευτερόλεπτο ανάβει πράσινο και μετά σβήνει και το LED για τη γωνία κλίσης (21) ανάβει συνεχώς.

Απομακρύνετε το ηλεκτρικό εργαλείο από την επιφάνεια. Ευθυγραμμίστε το ηλεκτρικό εργαλείο στην επιθυμητή γωνία κλίσης στην εκμαθημένη επιφάνεια. Το LED (22) ανάβει κίτρινο, όταν η γωνία κλίσης πλησιάζει την επιθυμητή/προρρυθμισμένη γωνία κλίσης.

Το LED (9) ανάβει πράσινο, όταν η επιθυμητή/προρρυθμισμένη γωνία κλίσης έχει περίπου επιτευχθεί. Για να τερματίσετε την ηλεκτρονική ανίχνευση γωνίας (EAD), πατήστε το πλήκτρο της ηλεκτρονικής ανίχνευσης γωνίας (EAD) (20) τόσο, μέχρι να μην ανάβει πλέον κανένα από τα LED για την επιλογή γωνίας (21) (45° → 60° → Ορισμένη από τον χρήστη → Off). Η ρυθμισμένη γωνία καθώς και η επιφάνεια αναφοράς διατηρούνται ακόμη και σε περίπτωση αλλαγής της μπαταρίας ή όταν το ηλεκτρικό εργαλείο ενεργοποιηθεί ξανά από την κατάσταση αδράνειας.

##

Η διασύνδεση χρήστη (14) χρησιμεύει για τη ρύθμιση και τον έλεγχο μιας γωνίας κλίσης στα πλαίσια της ηλεκτρονικής ανίχνευσης γωνίας (EAD), για την απενεργοποίηση της λειτουργίας γρήγορης απενεργοποίησης (KickBack Control) καθώς και για την ένδειξη της κατάστασης του ηλεκτρικού εργαλείου.

##

Ένδειξη της κατάστασης του ηλεκτρικού εργαλείου (22) | Σημασία/Αιτία | Λύση
--- | --- | ---
πράσινη | Κατάσταση Εντάξει | –
κίτρινη | Η κρίσιμη θερμοκρασία έχει επιτευχθεί, η μπαταρία είναι σχεδόν άδεια ή το KickBack Control είναι απενεργοποιημένο | Αφήστε το ηλεκτρικό εργαλείο στη λειτουργία χωρίς φορτίο να κρυώσει, αντικαταστήστε ή φορτίστε την μπαταρία σύντομα ή πατήστε το πλήκτρο KickBack
κόκκινη φωτεινή | Το ηλεκτρικό εργαλείο είναι υπερθερμασμένο ή η μπαταρία είναι άδεια | Αφήστε το ηλεκτρικό εργαλείο να κρυώσει, αντικαταστήστε ή φορτίστε την μπαταρία
κόκκινη αναβοσβήνουσα | Η απενεργοποίηση ανάδρασης ενεργοποιήθηκε | Απενεργοποιήστε το ηλε εργαλείο και ενεργοποιήστε το ξανά
μπλε αναβοσβήνουσα | Το ηλεκτρικό εργαλείο είναι συνδεδεμένο με την κινητή τελική συσκευή ή μεταφέρονται ρυθμίσεις | –

Ένδειξη της κατάστασης του ηλεκτρικού εργαλείου (9) | Σημασία/Αιτία
--- | ---
πράσινη | Το πράσινο LED δείχνει, ότι η επιθυμητή/προρρυθμισμένη γωνία κλίσης έχει περίπου επιτευχθείA)
κίτρινη | Το κίτρινο LED δείχνει, ότι η γωνία κλίσης πλησιάζει στην επιθυμητή/προρρυθμισμένη γωνία κλίσηςA)
κίτρινη αναβοσβήνουσα, μετά σύντομα πράσινη φωτεινή | Η επιφάνεια μαθαίνεται
κίτρινη αναβοσβήνουσα, μετά σύντομα κίτρινη φωτεινή | Η διαδικασία αρχικοποίησης δεν εκτελέστηκε σωστά

A)

  Η ηλεκτρονική ανίχνευση γωνίας (EAD) δεν προσφέρει καμία καθορισμένη ακρίβεια μέτρησης, η οποία για παράδειγμα να είναι συγκρίσιμη με αυτή ενός οργάνου μέτρησης. Οι κατασκευαστικές ανοχές μπορούν να επηρεάσουν την ακρίβεια των περιοχών ένδειξης. Επιπλέον, οι εξωτερικές συνθήκες μπορεί να επηρεάσουν αρνητικά την αποδεικτική αξία της ηλεκτρονικής ανίχνευσης γωνίας (EAD) (π.χ. κακή ευθυγράμμιση της συσκευής, επιπεδότητα της επιφάνειας κατά τη διαδικασία έναρξης).

##

Σε συνδυασμό με τη μονάδα Bluetooth® Low Energy Module GCY 42 / GCY 42 NC είναι διαθέσιμες οι ακόλουθες λειτουργίες συνδεσιμότητας για το ηλεκτρικό εργαλείο:

- Καταχώρηση και εξατομίκευση
- Έλεγχος κατάστασης, έκδοση μηνυμάτων προειδοποίησης
- Γενικές πληροφορίες και ρυθμίσεις
- Διαχείριση

Για πληροφορίες σχετικά με τη μονάδα Bluetooth® Low Energy Module GCY 42 / GCY 42 NC διαβάστε τις αντίστοιχες οδηγίες χειρισμού.