# Uzsākot lietošanu

##

Piezīme. Lietojot Jūsu elektroinstrumentam nepiemērotus akumulatorus, var rasties traucējumi elektroinstrumenta funkcionēšanā vai arī tas var tikt bojāts.

Lai novērstu elektroinstrumenta nejaušu ie‌slēg‌šanos, pārvietojiet griešanās virziena pārslēdzēju (16) vidējā stāvoklī. Ievietojiet uzlādētu akumulatoru (11) elektroinstrumenta rokturī, līdz tas tur fiksējas ar skaidri sadzirdamu troksni un cieši piespiežas rokturim.

##

Ar griešanās virziena pārslēdzēju (16) var mainīt elektroinstrumenta griešanās virzienu. Ja ir nospiests ieslēdzējs (17), tas nav iespējams.

| Griešanās virziens pa labi: pārvietojiet divpusējo griešanās virziena pārslēdzēju (16) līdz galam stāvoklī .
| Griešanās virziens pa kreisi: pārvietojiet divpusējo griešanās virziena pārslēdzēju (16) līdz galam stāvoklī .

##

| Urbšana
Pārvietojiet darba režīmu pārslēdzēju (7) pret simbolu “Urbšana“.
| Skrūvēšana
Pārvietojiet darba režīmu pārslēdzēju (7) pret simbolu “Skrūvēšana“.
| Triecienurbšana (GSB 18V-150 C)
Pārvietojiet darba režīmu pārslēdzēju (7) pret simbolu “Triecienurbšana“.

##

Lai ieslēgtu elektroinstrumentu, nospiediet ieslēdzēju (17) un turiet to nospiestu.

LED darba lampa (13) iedegas, daļēji vai līdz galam nospiežot ieslēdzēju (17), un ļauj apgaismot apstrādes vietu nepietiekoša apgaismojuma gadījumā.

Lai izslēgtu elektroinstrumentu, atlaidiet ieslēdzēju (17).

##

Ieslēgta elektroinstrumenta griešanās ātrumu var bez‌pakāpju veidā regulēt, mainot spiedienu uz ieslēdzēju (17).

Viegli nospiežot ieslēdzēju (17) elektroinstrumenta darbvārpsta sāk griezties ar nelielu ātrumu. Palielinot spiedienu, pieaug arī griešanās ātrums.

##

Griežot griezes momenta iestatīšanas gredzenu (6), vajadzīgo griezes momentu var iestatīt 25 pakāpēs. Griezes momentam sasniedzot izvēlēto vērtību, darbinstruments pārstāj griezties.

##

- Pārvietojiet griešanās virziena pārslēdzēju (8) vienīgi laikā, kad elektroinstruments nedarbojas.

Pārnesums 1:

neliels griešanās ātrums, kas piemērots liela diametra urbumu veidošanai un skrūvju ieskrūvēšanai.

Pārnesums 2:

liels griešanās ātrums, kas ir piemērots urbumu veidošanai ar neliela diametra urbjiem.

- Vienmēr pārvietojiet pārnesumu pārslēdzēju līdz galam. Pretējā gadījumā elektroinstruments var tikt bojāts.

##

Ātrās izslēgšanas funkcija jeb KickBack Control nodrošina labāku kontroli pār elektroinstrumentu un tādējādi arī labāku lietotāja aizsardzību, ja salīdzina ar elektroinstrumentiem bez KickBack Control funkcijas. Ja elektroinstruments pēkšņi, neparedzēti pagriežas ap urbja asi, tas tiek izslēgts.

Par ātrās izslēgšanas funkcijas nostrādi liecina uz elektroinstrumenta mirgojoša sarkana LED (22), ziboša darba lampa (13) un degoša sarkana KickBack Control LED (23).

Lai no jauna ieslēgtu elektroinstrumentu, atlaidiet un no jauna nospiediet ieslēdzēju.

- Ja atsitiena kontroles funkcija KickBack Control ir bojāta, elektroinstrumentu vairs nevar ieslēgt. Uzticiet elektroinstrumenta remontu tikai kvalificētam speciālistam, kas izmanto tikai oriģinālās rezerves daļas.

Ātrās izslēgšanas funkciju varat deaktivizēt lietotāja saskarnē (14), nospiežot taustiņu (24). Ja elektroinstruments netiek lietots ilgāk nekā 5 minūtes vai tiek izņemts akumulators, ātrās izslēgšanas funkcija tiek automātiski atkal ieslēgta. Uz pašreizējo stāvokli norāda KickBack Control LED (23) lietotāja saskarnē (14).

Ņemiet vērā, ka brīdinājuma gaisma ir redzama no dažiem virzieniem, bet ne visiem. Spilgtā saulē brīdinājuma gaismu ir grūti saskatīt.

##

Izmantojot elektronisko leņķa noteikšanas sistēmu (EAD), var iepriekš iestatīt nolieces leņķi, ko elektroinstruments atpazīst darba laikā un rāda lietotājam. Tādējādi var, piemēram, urbt vai skrūvēt taisnā leņķī slīpā virsmā. Elektronisko leņķa noteikšanas sistēmu (EAD) vada, izmantojot lietotāja saskarni (14).

Atlasiet leņķi (45°, 60°, lietotāja definētu) lietotāja saskarnē (14). Piezīme. Rūpnīcas iestatījumos lietotāja definētais leņķis ir 90°. To var pielāgot, izmantojot Bosch lietotni.
Lai iestatītu leņķi, vairākkārt nospiediet elektroniskās leņķa noteikšanas sistēmas (EAD) taustiņu (20), līdz sāk mirgot vajadzīgā nolieces leņķa LED (21).

Sāk mirgot ne tikai vajadzīgā nolieces leņķa LED (21), bet arī elektroniskās leņķa noteikšanas sistēmas (EAD) LED (9) dzeltenā krāsā. Novietojiet elektroinstrumentu pie vajadzīgās virsmas un turiet to, cik vien iespējams mierīgi. Piezīme. Ja elektroinstruments inicializēšanas procesa laikā netiek turēts mierīgi, inicializēšanas process tiek automātiski izslēgts pēc 10 sekundēm, un tiek atjaunota pēdējā iestatītā vērtība.
Kad elektroinstruments ir pielikts pie virsmas, tiek sākts tā inicializēšanas process. Inicializēšanas procesa laikā tiek apgūtas attiecīgās virsmas īpašības. Inicializēšanas process ir pabeigts, kad elektroniskās leņķa noteikšanas sistēmas (EAD) LED (9) deg zaļā krāsā aptuveni 1 sekundi un pēc tam nodziest un nolieces leņķa LED (21) deg pastāvīgi.

Noņemiet elektroinstrumentu no virsmas. Novietojiet elektroinstrumentu vajadzīgajā nolieces leņķī pret apgūto virsmu. LED (22) deg dzeltenā krāsā, ja nolieces leņķis pietuvojas vēlamajam/iepriekš iestatītajam nolieces leņķim.

LED (9) deg zaļā krāsā, ja nolieces leņkis ir teju sasniedzis vēlamo/iepriekš iestatīto nolieces leņķi. Lai izslēgtu elektronisko leņķa noteikšanas sistēmu (EAD), turiet nospiestu elektroniskās leņķa noteikšanas sistēmas (EAD) taustiņu (20), līdz nedeg neviena leņķa atlases LED (21) (45° → 60° → lietotāja definēts → izsl.). Iestatītais leņķis un atsauces virsma tiek saglabāti arī tad, ja tiek mainīts akumulators vai elektroinstruments tiek aktivizēts no miera režīma.

##

Lietotāja saskarnē (14) iestata un pārbauda nolieces leņķi, izmantojot elektronisko leņķa noteikšanas sistēmu (EAD), deaktivizē ātrās izslēgšanas funkciju (KickBack Control) un skata elektroinstrumenta stāvokļa rādījumu.

##

Elektroinstrumenta stāvokļa rādījums (22) | Nozīme/iemesls | Risinājums
--- | --- | ---
Zaļa | Statuss ir optimāls | –
Dzeltena | Sasniegta kritiska temperatūra, akumulators gandrīz izlādējies vai atsitiena kontroles funkcija KickBack Control izslēgta | Darbiniet elektroinstrumentu brīvgaitā un ļaujiet tam atdzist, drīzumā nomainiet vai uzlādējiet akumulatoru vai nospiediet KickBack funkcijas taustiņu
Deg sarkanā krāsā | Elektroinstruments ir pārkarsis, vai akumulators ir izlādējies | Ļaujiet elektroinstrumentam atdzist vai nomainiet vai uzlādējiet akumulatoru
Mirgo sarkanā krāsā | Nostrādājusi atsitiena kontroles sistēma | Izslēdziet un atkal ieslēdziet elektroinstrumentu
Mirgo zilā krāsā | Elektroinstruments ir savienots ar mobilo ierīci vai notiek iestatījumu pārsūtīšana | –

Elektroinstrumenta stāvokļa rādījums (9) | Nozīme/iemesls
--- | ---
Zaļa | Zaļā LED diode norāda, ka tiek sasniegts vēlamais/iepriekš iestatītais nolieces leņķisA)
Dzeltena | Dzeltenā LED diode norāda, ka nolieces leņķis pietuvojas vēlamajam/iepriekš iestatītajam nolieces leņķimA)
Mirgo dzeltenā krāsā, pēc tam īslaicīgi deg zaļā krāsā | Notiek virsmas īpašību apguve
Mirgo dzeltenā krāsā, pēc tam īslaicīgi deg dzeltenā krāsā | Uzsākšanas process nav veikts pareizi

A)

  Elektroniskā leņķa noteikšanas sistēma (EAD) nesniedz noteiktu mērīšanas precizitāti, kas būtu salīdzināma, piemēram, ar mērīšanas instrumenta sniegto precizitāti. Ražošanas pielaides var ietekmēt rādījumu diapazona precizitāti. Turklāt elektroniskās leņķa noteikšanas sistēmas (EAD) apgalvojumus var ietekmēt ārējie apstākļi (piem., nepareizs instrumenta izvietojums pret skrūvi vai uzgali, virsmas gludums uzsākšanas porocesā).

##

Lietojot elektroinstrumentu kopā ar Bluetooth® Low Energy moduli GCY 42 / GCY 42 NC, tam tiek nodrošinātas šādas savienojamības funkcijas:

- Reģistrācija un personalizēšana,
- Statusa pārbaude, brīdinājuma ziņojumu saņemšana,
- Vispārējas informācijas saņemšana un iestatījumi,
- Pārvaldība

Informācija par Bluetooth® Low Energy moduli GCY 42 / GCY 42 NC ir sniegta attiecīgajā lietošanas pamācībā.