# Punere în funcţiune

##

Notă: Folosirea unor acumulatori care nu sunt adecvaţi sculei dumneavoastră electrice poate duce la deranjamente funcţionale sau defectarea acesteia.

Aşezaţi pe mijloc comutatorul de schimbare a direcţiei de rotaţie (16) pentru a preveni pornirea accidentală. Introduceţi acumulatorul încărcat (11) în mâner până când acesta se fixează perceptibil şi este coplanar cu mânerul.

##

Cu ajutorul comutatorului de schimbare a direcţiei de rotaţie (16) puteţi schimba direcţia de rotaţie a sculei electrice. Atunci când comutatorul de pornire/oprire (17) este apăsat, acest lucru nu mai este însă posibil.

| Funcţionare spre dreapta: Împinge pe ambele părţi comutatorul de schimbare a direcţiei de rotaţie (16) până la opritor, în poziţia .
| Funcţionare spre stânga: Împinge pe ambele părţi comutatorul de schimbare a direcţiei de rotaţie (16) până la opritor, în poziţia .

##

| Găurire
Poziţionează selectorul modului de funcţionare (7) în dreptul simbolului „Găurire”.
| Înşurubare
Poziţionează selectorul modului de funcţionare (7) în dreptul simbolului „Înşurubare”.
| Găurire cu percuţie (GSB 18V-150 C)
Poziţionează selectorul modului de funcţionare (7) în dreptul simbolului „Găurire cu percuţie”.

##

Pentru punerea în funcţiune a sculei electrice, apăsaţi şi menţineţi apăsat comutatorul de pornire/oprire (17).

Lampa cu LED-uri (13) se aprinde atunci când comutatorul de pornire/oprire (17) este apăsat uşor sau complet şi permite iluminarea zonei de lucru în condiţii de luminozitate nefavorabilă.

Pentru oprirea sculei electrice, eliberaţi comutatorul de pornire/oprire (17).

##

Puteţi regla fără trepte turaţia sculei electrice pornite exercitând o apăsare mai puternică sau mai uşoară a comutatorului de pornire/oprire (17).

O apăsare uşoară a comutatorului de pornire/oprire (17) determină o turaţie mai scăzută. Turaţia creşte odată cu creşterea forţei de apăsare.

##

Cu ajutorul inelului de reglare pentru preselectarea cuplului de strângere (6) poţi preselecta în 25 de trepte cuplul de strângere necesar. Accesoriul se opreşte imediat ce este atins cuplul de strângere reglat.

##

- Acţionaţi comutatorul de selectare a treptelor de turaţie (8) numai cu scula electrică oprită.

Treapta 1 de viteză:

Domeniu de turaţii scăzute; pentru executarea de găuri cu diametre mari sau pentru înşurubare.

Treapta 2 de viteză:

Domeniu de turaţii înalte; pentru executarea de găuri cu diametre mici.

- Împingeţi întotdeauna până la opritor comutatorul de selectare a treptelor de turaţie. În caz contrar, scula electrică se poate deteriora.

##

Protecţia la recul (KickBack Control) asigură un control mai bun al sculei electrice, sporind astfel protecţia utilizatorului, comparativ cu sculele electrice fără KickBack Control. În cazul unei rotiri bruşte şi imprevizibile a sculei electrice în jurul axei burghiului, scula electrică se opreşte.

Protecţia la recul este semnalată prin aprinderea intermitentă în roşu a LED-ului (22), prin aprinderea intermitentă a lămpii de lucru (13), precum şi prin aprinderea în roşu a LED-ului pentru KickBack Control (23) de la scula electrică.

Pentru repunerea în funcţiune, eliberaţi comutatorul de pornire/oprire şi acţionaţi-l din nou.

- Dacă funcţia KickBack Control este defectă, scula electrică nu mai poate fi pornită. Încredinţează scula electrică în vederea reparării numai personalului de specialitate, calificat în acest scop, care utilizează piese de schimb originale.

Protecţia la recul poate fi dezactivată de la interfaţa pentru utilizator (14) cu ajutorul tastei (24). Dacă scula electrică nu este utilizată pentru mai mult de 5 minute sau dacă acumulatorul este extras, sistemul de protecţie la recul se reactivează automat. Starea actuală este semnalată prin intermediul LED-ului pentru KickBack Control (23) de la interfaţa pentru utilizator (14).

Ai în vedere faptul că lampa de avertizare nu este vizibilă din toate direcţiile. În condiţii de luminozitate puternică, lampa de avertizare este dificil de identificat.

##

Cu detectarea electronică a unghiurilor (EAD) poate fi preselectat un unghi de înclinare, pe care scula electrică îl detectează în timpul lucrului şi îl afişează pentru utilizator. Astfel, este posibilă, de exemplu, găurirea sau înşurubarea în unghi drept pe o suprafaţă înclinată. Detectarea electronică a unghiurilor (EAD) este controlată prin intermediul interfeţei pentru utilizator (14).

Selectează un unghi (45°, 60°, definit de utilizator) la interfaţa pentru utilizator (14). Observaţie: În setările implicite, unghiul definit de utilizator este de 90°. Acesta poate fi reglat prin intermediul aplicaţiei Bosch.
Pentru reglarea unghiului, apasă în mod repetat tasta pentru detectarea electronică a unghiurilor (EAD) (20) până când LED-ul unghiului de înclinare dorit (21) începe să se aprindă intermitent.

Pe lângă LED-ul unghiului de înclinare dorit (21), şi LED-ul pentru detectarea electronică a unghiurilor (EAD) (9) începe să se aprindă intermitent în galben. Acum poziţionează scula electrică pe suprafaţa dorită şi ţine-o pe cât posibil nemişcată. Observaţie: Dacă scula electrică nu este ţinută nemişcată în timpul procesului de iniţializare, acesta se încheie automat după 10 secunde şi este restabilită ultima valoare setată.
După poziţionare, scula electrică începe procesul de iniţializare. În timpul procesului de iniţializare este memorată suprafaţa dorită. Procesul de iniţializare este finalizat atunci când LED-ul pentru detectarea electronică a unghiurilor (EAD) (9) se aprinde în verde timp de aproximativ 1 secundă, iar apoi se stinge, iar LED-ul pentru unghiul de înclinare (21) se aprinde permanent.

Îndepărtează scula electrică de pe suprafaţă. Aliniază scula electrică în unghiul de înclinare dorit cu suprafaţa memorată. LED-ul (22) se aprinde în galben atunci când unghiul de înclinare se apropie de unghiul de înclinare dorit/presetat.

LED-ul (9) se aprinde în verde atunci când unghiul de înclinare dorit/presetat este aproape atins. Pentru a încheia detectarea electronică a unghiurilor (EAD), apasă tasta pentru detectarea electronică a unghiurilor (EAD) (20) până când niciunul dintre LED-urile pentru selectarea unghiului (21) nu se mai aprinde (45° → 60° → Definit de utilizator → Oprit). Unghiul reglat şi suprafaţa de referinţă se menţin chiar şi în cazul înlocuirii acumulatorului sau dacă scula electrică este scoasă din nou din modul de repaus.

##

Interfaţa pentru utilizator (14) permite reglarea şi verificarea unui unghi de înclinare în cadrul detectării electronice a unghiurilor (EAD), dezactivarea protecţiei la recul (KickBack Control), precum şi indicarea nivelului de încărcare a sculei electrice.

##

Indicatoare de stare sculă electrică (22) | Semnificaţie/Cauză | Soluţie
--- | --- | ---
Verde | Stare OK | –
Galben | A fost atinsă temperatura critică, acumulatorul este aproape descărcat sau KickBack Control este dezactivat | Lasă scula electrică să funcţioneze în gol şi să se răcească, înlocuieşte, respectiv încarcă cât mai curând acumulatorul sau apasă tasta KickBack
Se aprinde în roşu | Scula electrică este supraîncălzită sau acumulatorul este descărcat | Lasă scula electrică să funcţioneze în gol şi să se răcească sau înlocuieşte, respectiv încarcă acumulatorul
Se aprinde intermitent în roşu | Deconectarea în caz de recul s-a declanşat | Deconectează scula electrică şi conectează-o din nou
Se aprinde intermitent în albastru | Scula electrică este racordată la dispozitivul mobil sau setările sunt transferate | –

Indicatoare de stare sculă electrică (9) | Semnificaţie/Cauză
--- | ---
verde | LED-ul verde indică atingerea aproximativă a unghiului de înclinare dorit/presetatA)
galben | LED-ul galben indică apropierea unghiului de înclinare de unghiul de înclinare dorit/presetatA)
Aprindere intermitentă în galben, apoi aprindere scurtă în verde | Suprafaţa este memorată
Aprindere intermitentă în galben, apoi aprindere scurtă în galben | Procesul de iniţializare nu este efectuat corect

A)

  Sistemul de detectare electronică a unghiurilor (EAD) nu oferă o precizie de măsurare definită comparabilă, de exemplu, cu cea a unui aparat de măsură. Toleranţele de fabricaţie pot influenţa precizia intervalelor de afişare. În plus, condiţiile externe pot afecta validitatea detectării electronice a unghiurilor (EAD) (de exemplu, alinierea incorectă a dispozitivului faţă de şurub sau bit, planeitatea suprafeţei în timpul procesului de iniţializare).

##

În cazul conectării la Bluetooth® Low Energy Module GCY 42 / GCY 42 NC, pentru scula electrică sunt disponibile următoarele funcţii de conectivitate:

- Înregistrarea şi personalizarea
- Verificarea stării, emiterea de mesaje de avertizare
- Informaţii generale şi setări
- Gestionarea

Pentru informaţii privind modulul Bluetooth® Low Energy Module GCY 42 / GCY 42 NC, citeşte instrucţiunile de utilizare aferente.