# Ibrugtagning

##

Bemærk: Hvis der anvendes akkuer, som ikke er godkendt til dit el-værktøj, kan det resultere i fejlfunktion eller ødelæggelse af el-værktøjet.

Sæt retningsomskifteren (16) i midten for at forhindre en utilsigtet start. Isæt den opladede akku (11) i grebet, indtil den går mærkbart i indgreb og ligger helt an mod grebet.

##

Med retningsomskifteren (16) kan du ændre el-værktøjets drejeretning. Ved nedtrykket start-stop-kontakt (17) er dette imidlertid ikke muligt.

| Højreløb: Skub i begge sider af retningsomskifteren (16), indtil den når anslaget i position .
| Venstreløb: Skub i begge sider af retningsomskifteren (16), indtil den når anslaget i position .

##

| Boring
Indstil driftstype-valgknappen (7) på symbolet "Boring".
| Skruning
Indstil driftstype-valgknappen (7) på symbolet "Skruning".
| Slagboring (GSB 18V-150 C)
Indstil driftstype-valgknappen (7) på symbolet "Slagboring".

##

Til ibrugtagning af el‑værktøjet tryk på start-stop-kontakten (17) og hold den nede.

LED'en (13) lyser, når start-stop-kontakten (17) er trykket let eller helt ned, så arbejdsområdet kan lyses op under dårlige lysforhold.

El‑værktøjet slukkes ved at slippe start-stop-kontakten (17) igen.

##

Du kan regulere omdrejningstallet på det tændte el-værktøj trinløst afhængigt af, hvor langt du trykker start-stop-kontakten (17) ind.

Let tryk på start-stop‑kontakten (17) fører til et lavt omdrejningstal. Med tiltagende tryk øges omdrejningstallet.

##

Med indstillingsringen til forvalg af drejningsmoment (6) kan du forvælge det nødvendige drejningsmoment i 25 trin. Så snart det indstillede drejningsmoment er nået, standser indsatsværktøjet.

##

- Aktivér kun gearvælgeren (8), når elværktøjet står stille.

Gear 1:

Lavt omdrejningstalsområde; til skruning eller til arbejde med stor bordiameter.

Gear 2:

Højt omdrejningstalsområde; til arbejde med små bordiametre.

- Skub altid gearvælgeren til anslag. Ellers kan el‑værktøjet blive beskadiget.

##

Hurtigfrakoblingen (KickBack Control) giver en bedre kontrol over el-værktøjet og forøger derved brugerbeskyttelsen i forhold til el-værktøj uden KickBack Control. Ved pludselig og uforudselig rotation af el-værktøjet omkring borets akse slås el-værktøjet fra.

Hurtigfrakoblingen vises ved, at LED'en blinker rødt (22), arbejdslyset (13) lyser op, og LED'en til KickBack Control (23) lyser rødt på el-værktøjet.

For at tage maskinen i brug igen skal du slippe tænd/sluk-kontakten og aktivere den igen.

- Hvis funktionen KickBack Control er defekt, kan el-værktøjet ikke mere tændes. Sørg for, at el-værktøjet kun repareres af kvalificerede fagfolk, og at der kun benyttes originale reservedele.

Hurtigfrakoblingen kan deaktiveres på brugerinterfacet (14) med knappen (24). Hvis el-værktøjet ikke anvendes i mere end 5 minutter, eller hvis du tager akkuen ud, tændes hurtigfrakoblingen automatisk igen. Den aktuelle tilstand vises med LED'en til KickBack Control (23) på brugerinterfacet (14).

Bemærk, at advarselslyset ikke kan ses fra alle retninger. I kraftigt sollys er det svært at se advarselslyset.

##

Med en elektroniske vinkelregistrering (EAD) kan du forvælge en hældningsvinkel, som el-værktøjet registrerer under arbejdet og viser brugeren. På den måde bliver det for eksempel muligt at bore eller skrue i en ret vinkel på skrå flader. Den elektroniske vinkelregistrering (EAD) styres via brugerinterfacet (14).

Vælg en vinkel (45°, 60°, brugerdefineret) på brugerinterfacet (14). Bemærk: Under fabriksindstilingerne udgør den brugerdefinerede vinkel 90°. Denne kan tilpasses via Bosch-appen.
Tryk på knappen til elektronisk vinkelregistrering (EAD) (20), indtil LED'en for den ønskede hældningsvinkel (21) begynder at blinke, for at indstille vinklen.

Ud over LED'en for den ønskede hældningsvinkel (21) begynder også LED'en til den elektroniske vinkelregistrering (EAD) (9) at blinke gult. Placer nu el-værktøjet på den ønskede overflade, og hold det så roligt som muligt. Bemærk: Hvis el-værktøjet ikke holdes roligt under initieringsprocessen, afslutter initieringsprocessen automatisk efter 10 sekunder, og den indstillede værdi gendannes.
El-værktøjet begynder initieringsprocessen efter positioneringen. Under initieringsprocessen programmeres den ønskede overflade. Initieringsprocessen er afsluttet, når LED'en til den elektroniske vinkelregistrering (EAD) (9) lyser grønt i ca. 1 sekund og derefter går ud, og LED'en til hældningsvinkel (21) lyser konstant.

Fjern el-værktøjet fra overfladen. Juster el-værktøjet i forhold til den programmerede overflade i den ønskede hældningsvinkel. LED'en (22) lyser gult, når hældningsvinklen nærmer sig den ønskede/forindstillede hældningsvinkel.

LED'en (9) lyesr grønt, når den ønskede/forindstillede hældningsvinkel næsten er nået. For at afslutte den elektroniske vinkeldetektering (EAD) skal du trykke på knappen til elektronisk vinkeldetektering (EAD) (20), indtil der ikke længer er nogen LED'er, der lyser for vinkelvalget (21) (45° → 60° → Brugerdefineret → Fra). Den indstillede vinkel og referenceflade bevares også ved akkuskift, eller hvis el-værktøjet vækkes efter dvale.

##

Brugerinterfacet (14) bruger til at indstille og kontrollere en hældningsvinkel i forbindelse med den elektroniske vinkeldetektering (EAD), til deaktivering af hurtigfrakobling (KickBack Control) samt til visning af el-værktøjets tilstand.

##

Tilstandsvisning el-værktøj (22) | Betydning/årsag | Løsning
--- | --- | ---
Grøn | Status OK | –
Gul | Kritisk temperatur er nået, akku er næsten tom, eller KickBack Control er frakoblet | Lad el-værktøj køre i tomgang og køle af, udskift akkuen, eller lad den op snart ved at trykke på KickBack-knappen
Rødt lysende | El-værktøjet er overophedet, eller akkuen er tom | Lad el-værktøjet køle af, eller skift/oplad akkuen
Rødt blinkende | Rekylfrakoblingen er udløst | Sluk el-værktøjet, og tænd det igen
Blåt blinkende | El-værktøjet er forbundet med en mobilenhed, eller indstillinger overføres | –

Tilstandsvisning el-værktøj (9) | Betydning/årsag
--- | ---
Grøn | Den grønne LED viser, at den ønskede/forindstillede hældningsvinkel næsten er nåetA)
Gul | Den gule LED viser, at hældningsvinklen nærmer sig den ønskede/forindstillede hældningsvinkelA)
Blinker gult og lyser derefter kortvarigt grønt | Overfladen programmeres
Blinker gult og lyser derefter kortvarigt gult | Initialiseringsproces ikke gennemført korrekt

A)

  Den elektroniske vinkeldetektering (EAD) giver ikke en defineret målenøjagtighed, der eksempelvis kan sammenlignes med et måleinstrument. Produktionstolerancer kan påvirke nøjagtigheden af visningsområderne. Desuden kan eksterne forhold påvirke gyldigheden af den elektroniske vinkeldetektering (EAD) (f.eks. forkert indstilling af enheden i forhold til skruen eller bitten, overfladens planhed ved opstart).

##

I forbindelse med Bluetooth® Low Energy Module GCY 42 / GCY 42 NC kan du benytte følgende Connectivity-funktioner til el-værktøjet:

- Registrering og personalisering
- Statuskontrol, udlæsning af advarselsmeddelelser
- Generelle oplysninger og indstillinger
- Administration

Du kan finde flere oplysninger om Bluetooth® Low Energy Module GCY 42 / GCY 42 NC i den tilhørende betjeningsvejledning.