# Puštanje u rad

##

Napomena: Uporaba aku-baterija, koje nisu prikladne za vaš električni alat, može dovesti do neispravnog rada ili oštećenja električnog alata.

Stavite preklopku smjera rotacije (16) na sredinu kako biste izbjegli nehotično uključivanje. Umetnite napunjenu aku-bateriju (11) u ručku sve dok se osjetno ne uglavi i dok ne bude u ravnini s ručkom.

##

Preklopkom smjera rotacije (16) možete pro‌mije‌niti smjer rotacije električnog alata. Kod pritis‌nutog prekidača za uključivanje/is‌ključi‌vanje (17) to ipak nije moguće.

| Rotacija udesno: Gurnite preklopku smjera rotacije (16) s obje strane do graničnika u položaj .
| Rotacija ulijevo: Gurnite preklopku smjera rotacije (16) s obje strane do graničnika u položaj .

##

| Bušenje
Prekidač za biranje načina rada (7) stavite na simbol „Bušenje“.
| Uvrtanje vijaka
Prekidač za biranje načina rada (7) stavite na simbol „Uvrtanje vijaka“.
| Udarno bušenje (GSB 18V-150 C)
Prekidač za biranje načina rada (7) stavite na simbol „Udarno bušenje“.

##

Za puštanje električnog alata u rad pritisnite prekidač za uključivanje/isključivanje (17) i držite ga pritisnutog.

LED (13) svijetli kada se prekidač za uključivanje/isključivanje (17) pritisne lagano ili do kraja i omogućava osvjetljenje područja rada u slučaju nepovoljnih uvjeta rasvjete.

Za isključivanje električnog alata otpustite prekidač za uključivanje/isključivanje (17).

##

Broj okretaja uključenog električnog alata možete bezstupanjski regulirati ovisno o tome do kojeg stupnja ste pritisnuli prekidač za uključivanje/isključivanje (17).

Laganim pritiskom na prekidač za uključivanje/isključivanje (17) postiže se manji broj okretaja. Jačim pritiskom povećava se broj okretaja.

##

Prstenom za namještanje predbiranja zakretnog momenta (6) možete prethodno odabrati potrebni zakretni moment u 25 stupnjeva. Čim se postigne namješteni zakretni moment, radni alat će se zaustaviti.

##

- Prekidač za biranje brzina (8) možete pritisnuti samo u stanju mirovanja električnog alata.

1. brzina:

Područje manjeg broja okretaja; za rad s velikim promjerom bušenja ili za uvrtanje vijaka.

2. brzina:

Područje većeg broja okretaja; za rad s malim promjerom bušenja.

- Prekidač za biranje brzina uvijek pomaknite do graničnika. Električni alat bi se inače mogao oštetiti.

##

Brzo isključivanje (KickBack Control) pruža bolju kontrolu nad električnim alatom i time povećava zaštitu korisnika, u usporedbi s električnim alatima bez funkcije KickBack Control. Električni alat će se isključiti u slučaju iznenadne i nepredvidive rotacije električnog alata oko osi svrdla.

Brzo isključivanje prikazuje se crvenim treperenjem LED (22), bljeskanjem radnog svjetla (13) i crvenim svijetljenjem LED za KickBack Control (23) na električnom alatu.

Za ponovno puštanje u rad otpustite prekidač za uključi‌vanje/isključivanje i ponovno ga pritisnite.

- Ako je funkcija KickBack Control neispravna, električni alat se više neće moći uključiti. Popravak električnog alata prepustite samo kvalificiranom stručnom osoblju i samo s originalnim rezervnim dijelovima.

Brzo isključivanje možete deaktivirati na korisničkom sučelju (14) pritiskom na tipku (24). Ako ne koristite električni alat dulje od 5 minuta ili izvadite aku-bateriju, brzo isključivanje ponovno će se uključiti automatski. Trenutno stanje prikazuje LED za KickBack Control (23) na korisničkom sučelju (14).

Pazite da se upozorno svjetlo ne može vidjeti iz svih smjerova. U slučaju jake sunčeve svjetlosti slabo se može vidjeti upozorno svjetlo.

##

Uz pomoć elektroničke detekcije kuta (EAD) možete odabrati kut nagiba kojeg električni alat detektira tijekom rada i prikazuje korisniku. Na taj način je, primjerice, moguće bušenje ili uvrtanje vijaka pod pravim kutom u kosu površinu. Elektroničkom detekcijom kuta (EAD) upravlja se preko korisničkog sučelja (14).

Odaberite neki kut (45°, 60°, prilagođen korisniku) na korisničkom sučelju (14). Napomena: U tvorničkim postavkama kut prilagođen korisniku je 90°. Možete ga prilagoditi putem Bosch aplikacije.
Za namještanje kuta pritišćite tipku za elektroničku detekciju kuta (EAD) (20) sve dok LED željenog kuta nagiba (21) ne počne treperiti.

Osim LED željenog kuta nagiba (21) također LED za elektroničku detekciju kuta (EAD) (9) počinje treperiti žuto. Sada pozicionirajte električni alat na željenu površinu i držite ga što mirnije. Napomena: Ako ne držite električni alat mirno tijekom puštanja u rad, onda puštanje u rad završava automatski nakon 10 sekundi i ponovno se vraća posljednja namještena vrijednost.
Nakon pozicioniranja električni alat počinje s puštanjem u rad. Tijekom puštanja u rad uhodava se željena površina. Puštanje u rad je završeno kada LED za elektroničku detekciju kuta (EAD) (9) svijetli zeleno oko 1 sekundu i zatim se ugasi, a LED za kut nagiba (21) stalno svijetli.

Uklonite električni alat s površine. Usmjerite električni alat pod željenim kutom nagiba prema uhodanoj površini. LED (22) svijetli žuto kada se kut nagiba približava željenom/zadanom kuta nagiba.

LED (9) svijetli žuto kada se približno dosegne željeni/zadani kut nagiba. Za završetak elektroničke detekcije kuta (EAD) pritišćite tipku za elektroničku detekciju kuta (EAD) (20) sve dok više ne svijetli nijedna LED za odabir kuta (21) (45° → 60° → Prilagođen korisniku → Isključeno). Namješteni kut i referentna površina ostaju pohranjeni i prilikom zamjene aku-baterije ili ako se električni alat ponovno vrati iz stanja mirovanja.

##

Korisničko sučelje (14) služi za namještanje i provjeru kuta nagiba u okviru elektroničke detekcije kuta (EAD), za deaktiviranje brzog isključivanja (KickBack Control) i za prikaz stanja električnog alata.

##

Indikator statusa električnog alata (22) | Značenje/uzrok | Rješenje
--- | --- | ---
Zele‌ni | Status OK | –
Žuti | Postignuta je kritična temperatura, aku-baterija je gotovo prazna ili je isključena funkcija KickBack Control | Ostavite električni alat da radi u praznom hodu i da se ohladi, ubrzo zamijenite odn. napunite aku-bateriju ili pritisnite tipku KickBack
Svijetli crveno | Električni alat je pregrijan ili je aku-baterija prazna | Ostavite električni alat da se ohladi ili zamijenite odn. napunite aku-bateriju
Treperi crveno | Aktiviralo se isključivanje kod povratnog udarca | Isključite električni alat i ponovno ga uključite
Treperi plavo | Električni alat je povezan s mobilnim krajnjim uređajem ili su prenesene postavke | –

Indikator statusa električnog alata (9) | Značenje/uzrok
--- | ---
Zelena | Zelena LED prikazuje da je približno dosegnut željeni/zadani kut nagibaA)
Žuta | Žuta LED prikazuje da se kut nagiba približava željenom/zadanom kuta nagibaA)
Treperi žuto, zatim kratko svijetli zeleno | Površina se uhodava
Treperi žuto, zatim kratko svijetli žuto | Puštanje u rad nije ispravno provedeno

A)

  Elektronička detekcija kuta (EAD) ne pruža definiranu točnost mjerenja koja se može usporediti npr. s onom mjernog alata. Proizvodne tolerancije mogu utjecati na točnost područja prikaza. Osim toga, vanjski uvjeti mogu utjecati na valjanost elektroničke detekcije kuta (EAD) (npr. pogrešno centriranje alata prema vijku ili bitu, ravnina površine tijekom postupka pokretanja).

##

Zajedno s modulom Bluetooth® Low Energy Module GCY 42 / GCY 42 NC raspoložive su sljedeće funkcije Connectivity električnog alata:

- Registracija i personalizacija
- Provjera statusa, javljanje upozorenja
- Opće informacije i postavke
- Upravljanje

Za informacije o modulu Bluetooth® Low Energy Module GCY 42 / GCY 42 NC pročitajte pripadajuće upute za uporabu.