# Käyttöönotto

##

Huomautus: sähkötyökalulle soveltumattomien akkujen käyttö voi aiheuttaa toimintahäiriöitä tai sähkötyökalun vioittumisen.

Kytke suunnanvaihtokytkin (16) keskiasentoon, jotta saat estettyä tahattoman käynnistymisen. Asenna ladattu akku (11) kahvaan niin, että se napsahtaa tuntuvasti ja tasaisesti paikalleen.

##

Suunnanvaihtokytkimellä (16) voit vaihtaa sähkötyökalun pyörintäsuuntaa. Tätä ei voi kuitenkaan tehdä, kun käynnistyskytkintä (17) painetaan.

| Pyörintäsuunta myötäpäivään: kytke suunnanvaihtokytkin (16) molemmilla puolilla rajoittimeen asti asentoon .
| Pyörintäsuunta vastapäivään: kytke suunnanvaihtokytkin (16) molemmilla puolilla rajoittimeen asti asentoon .

##

| Poraaminen
Aseta käyttötavan valitsin (7) "poraaminen"-symbolin kohdalle.
| Ruuvaminen
Aseta käyttötavan valitsin (7) "ruuvaaminen"-symbolin kohdalle.
| Iskuporaaminen (GSB 18V-150 C)
Aseta käyttötavan valitsin (7) "iskuporaaminen"-symbolin kohdalle.

##

Käynnistä sähkötyökalu käynnistyskytkimellä (17) ja pidä sitä painettuna.

LED-valo (13) syttyy, kun painat käynnistyskytkintä (17) (kevyesti tai pohjaan). Se mahdollistaa huonosti valaistun työalueen valaisun.

Sähkötyökalu sammuu, kun vapautat käynnistyskytkimen (17).

##

Voit säätää portaattomasti kierroslukua käynnissä olevan sähkötyökalun käynnistyskytkintä (17) painamalla.

Moottori käy matalalla kierrosluvulla, kun painat käynnistyskytkintä (17) kevyesti. Kierrosluku kasvaa, kun painat painiketta voimakkaammin.

##

Tarvittava vääntömomentti valitaan 25-portaisella vääntömomentin asetusrenkaalla (6). Käyttötarvike pysähtyy asetetun vääntömomentin kohdalla.

##

- Käytä vaihdekytkintä (8) vain sähkötyökalun ollessa pysäytettynä.

1. vaihde:

matala kierroslukualue; ruuvaukseen tai suurten reikien poraukseen.

2. vaihde:

korkea kierroslukualue; pienten reikien poraukseen.

- Siirrä vaihteenvalitsin aina rajoittimeen asti. Muuten sähkötyökalu saattaa vaurioitua.

##

Toiminnan pikapysäytyksen (KickBack Control) ansiosta sähkötyökalun hallittavuus ja turvallisuus on parempi kuin KickBack Controlilla varustamattomissa sähkötyökaluissa. Sähkötyökalun toiminta katkeaa sähkötyökalun pyörähtäessä äkillisesti ja odottamatta porausakselin ympäri.

Sähkötyökalun toiminnan pikapysäytyksestä ilmoitetaan punaisena vilkkuvalla LED-valolla (22), työvalon (13) välkkymisellä sekä punaisena syttyvällä KickBack Controlin LED-valolla (23).

Kun haluat ottaa työkalun uudelleen käyttöön, nosta sormi käynnistyskytkimeltä ja paina kytkintä tämän jälkeen uudelleen.

- Sähkötyökalua ei voi enää käynnistää, jos KickBack Control -toiminto on vioittunut. Anna vain valtuutettujen, alkuperäisiä varaosia käyttävien ammattiasentajien korjata sähkötyökalusi.

Toiminnan pikapysäytyksen voi deaktivoida käyttöliittymän (14) painikkeella (24). Jos sähkötyökalua ei käytetä yli 5 minuuttiin tai jos akku irrotetaan, toiminnan pikapysäytys aktivoidaan automaattisesti uudelleen. Nykyinen tila ilmoitetaan KickBack Controlin LED-valolla (23) käyttöliittymässä (14).

Huomaa, ettei varoitusvalo ole näkyvissä kaikista suunnista. Varoitusvaloa on vaikea nähdä voimakkaassa auringonpaisteessa.

##

Elektronisella kulmatunnistimella (EAD) voidaan valita ennalta kallistuskulma, jonka sähkötyökalu tunnistaa käytön aikana ja näyttää käyttäjälle. Tämä mahdollistaa esimerkiksi kohtisuoran poraamisen tai ruuvaamisen kaltevalla pinnalla. Elektronista kulmatunnistinta (EAD) ohjataan käyttöliittymän (14) kautta.

Valitse kulma (45°, 60°, käyttäjän määrittämä) käyttöliittymästä (14). Huomautus: tehdasasetuksissa käyttäjän määrittämä kulma on 90°. Tätä voi muuttaa Bosch-sovelluksen kautta.
Säädä kulma painamalla toistuvasti elektronisen kulmatunnistimen (EAD) painiketta (20), kunnes halutun kallistuskulman LED-valo (21) alkaa vilkkua.

Halutun kallistuskulman LED-valon (21) lisäksi myös elektronisen kulmatunnistimen (EAD) LED-valo (9) alkaa vilkkua keltaisena. Aseta sähkötyökalu haluttua pintaa vasten ja pidä sitä mahdollisimman tasaisesti paikallaan. Huomautus: jos sähkötyökalua ei pidetä paikallaan alkuasetuksen aikana, alkuasetus päättyy automaattisesti 10 sekunnin kuluttua ja arvoksi palautuu viimeksi asetettu lukema.
Pintaa vasten asettamisen jälkeen sähkötyökalu aloittaa alkuasetuksen. Haluttu pinta opetetaan laitteelle alkuasetuksen aikana. Alkuasetus on valmis, kun elektronisen kulmatunnistimen (EAD) LED-valo (9) palaa vihreänä noin 1 sekunnin ajan ja sammuu sitten, ja kallistuskulman LED-valo (21) palaa jatkuvasti.

Poista sähkötyökalu pinnalta. Kohdista sähkötyökalu haluttuun kallistuskulmaan opetetun pinnan suhteen. LED-valo (22) palaa keltaisena kallistuskulman lähestyessä haluttua/esiasetettua kallistuskulmaa.

LED-valo (9) palaa vihreänä, kun työkalu on suunnilleen halutun/esiasetetun kallistuskulman asennossa.​ Voit lopettaa elektronisen kulmantunnistimen (EAD) toiminnan painamalla elektronisen kulmantunnistimen (EAD) painiketta (20), kunnes yksikään kulman valinnan LED-valoista (21) ei enää pala (45° → 60° → Käyttäjän määrittämä → Pois päältä). Asetettu kulma ja vertailupinta pysyvät muistissa myös silloin, kun akku vaihdetaan tai kun sähkötyökalu herätetään lepotilasta.

##

Käyttöliittymää (14) käytetään kallistuskulman asettamiseen ja tarkistamiseen elektronisen kulmatunnistimen (EAD) puitteissa, toiminnan pikapysäytyksen deaktivoimiseen (KickBack Control) sekä sähkötyökalun käyttötilan näyttämiseen.

##

Sähkötyökalun käyttötilan näyttö (22) | Merkitys/syy | Ratkaisu
--- | --- | ---
Vihreä | Tila OK | –
Keltainen | Kriittinen lämpötila on saavutettu, akku on lähes tyhjä tai KickBack Control on deaktivoitu | Käytä moottorin jäähdyttämiseksi sähkötyökalua tyhjäkäynnillä, vaihda tai lataa akku mahdollisimman pian tai paina KickBack Controlin painiketta
Palaa punaisena | Sähkötyökalu on ylikuumentunut tai akku on tyhjä | Anna sähkötyökalun jäähtyä tai vaihda/lataa akku
Vilkkuu punaisena | Toiminnan pikapysäytys on lauennut | Kytke sähkötyökalu pois päältä ja käynnistä se tämän jälkeen uudelleen
Vilkkuu sinisenä | Sähkötyökalu on yhteydessä mobiililaitteeseen tai asetusten siirto on parhaillaan käynnissä | –

Sähkötyökalun käyttötilan näyttö (9) | Merkitys/syy
--- | ---
Vihreä | Vihreä LED-valo osoittaa, että haluttu/esiasetettu kallistuskulma on suunnilleen saavutettuA)
Keltainen | Keltainen LED-valo osoittaa kallistuskulman lähestyvän haluttua/esiasetettua kallistuskulmaaA)
Vilkkuu keltaisena ja palaa sitten hetken vihreänä | Pinta opetetaan
Vilkkuu keltaisena ja palaa sitten hetken keltaisena | Alkuasetusta ei suoritettu oikein

A)

  Elektroninen kulmantunnistin (EAD) ei tarjoa samanlaista mittaustarkkuutta kuin esimerkiksi mittalaite. Valmistustoleranssit voivat vaikuttaa näyttöalueiden tarkkuuteen. Lisäksi ulkoiset olosuhteet voivat vaikuttaa elektronisen kulmantunnistimen (EAD) näyttämän luotettavuuteen (esim. työkalun kohdistusvirhe ruuvin tai ruuvauskärjen suhteen, pinnan tasaisuus alkuasetuksessa).

##

Sähkötyökalussa voi käyttää Bluetooth® Low Energy -moduulin GCY 42 / GCY 42 NC kanssa seuraavia langattoman yhteyden toimintoja:

- Rekisteröinti ja personointi
- Tilan tarkastus, varoitusten antaminen
- Yleiset tiedot ja asetukset
- Hallinta

Lue asiaankuuluva käyttöopas, joka sisältää Bluetooth® Low Energy -moduulia GCY 42 / GCY 42 NC koskevat lisätiedot.