# Seadme kasutuselevõtt

##

Märkus: Elektrilise tööriista jaoks ebasobivate akude kasutamine võib põhjustada häireid elektrilise tööriista töös või elektrilist tööriista kahjustada.

Soovimatu sisselülitamise tõkestamiseks seadke pöörlemissuuna ümberlüliti (16) keskasendisse. Asetage laetud aku (11) pidemesse, kuni aku tuntavalt fikseerub ja pidemest enam välja ei ulatu.

##

Elektrilise tööriista pöörlemissuunda saate muuta pöörlemissuuna ümberlülitiga (16). Allavajutatud sisse-/väljalüliti (17) korral ei ole see võimalik.

| Päripäeva pöörlemine: lükake pöörlemissuuna ümberlüliti (16) mõlemalt poolt kuni toeni asendisse .
| Vastupäeva pöörlemine: lükake pöörlemissuuna ümberlüliti (16) mõlemalt poolt kuni toeni asendisse .

##

| Puurimine
Seadke töörežiimi valikulüliti (7) sümbolile „Puurimine“.
| Kruvikeeramine
Seadke töörežiimi valikulüliti (7) sümbolile „Kruvikeeramine“.
| Löökpuurimine (GSB 18V-150 C)
Seadke töörežiimi valikulüliti (7) sümbolile „Löökpuurimine“.

##

Elektrilise tööriista kasutuselevõtmiseks vajutage elektrilise tööriista sisse-/väljalülitit (17) ja hoidke seda surutult.

LED (13) põleb, kui sisse-/väljalüliti (17) on veidi või lõpuni alla vajutatud ja võimaldab halbade valgustingimuste korral tööpiirkonna valgustamist.

Elektrilise tööriista väljalülitamiseks vabastage sisse-/väljalüliti (17).

##

Sisselülitatud elektrilise tööriista pöörlemiskiirust saate sujuvalt reguleerida, olenevalt sellest, kui kaugele te sisse-/väljalülitit (17) alla vajutate.

Kerge surve sisse-/väljalülitile (17) annab madala pöörlemiskiiruse. Surve suurendamisega kasvab ka pöörlemiskiirus.

##

Pöördemomendi eelvaliku seaderõngaga (6) saate pöördemomenti 25 astmes eelvalida. Vahetatav tööriist seiskub kohe, kui seatud pöördemoment on saavutatud.

##

- Käsitsege käiguvaliku lülitit (8) ainult seisva elektrilise tööriista korral.

Käik 1:

väikeste pöörlemiskiiruste vahemik; töötamiseks suure läbimõõduga puuridega või kruvide keeramiseks.

Käik 2:

suurte pöörlemiskiiruste vahemik; töötamiseks väikese läbimõõduga puuridega.

- Lükake käiguvaliku lüliti alati lõpuni. Vastasel korral on oht vigastada elektrilist tööriista.

##

Kiirväljalülitus (KickBack Control) tagab elektrilise tööriista üle parema kontrolli ja niiviisi kasutaja suurema ohutuse võrreldes tööriistadega, millel KickBack Control puudub. Elektrilise tööriista äkilisel ja ettenägematul pöörlema hakkamisel ümber puuri telje lülitub elektriline tööriist välja.

Kiirväljalülitust näitavad punaselt vilkuv LED (22), vilkuv töövalgusti (13) ja punaselt põlev KickBack Controli LED (23) elektrilisel tööriistal.

Taaskasutuselevõtuks vabastage sisse-/väljalüliti ja käsitsege seda uuesti.

- Kui funktsioon KickBack Control on rikkis, ei saa elektrilist tööriista enam sisse lülitada. Laske elektrilist tööriista parandada üksnes volitatud spetsialistidel, kes kasutavad ainult originaalvaruosi.

Kiirväljalülituse saab kasutajaliidese (14) nupuga (24) inaktiveerida. Kui elektrilist tööriista üle viie minuti ei kasutata või aku võetakse välja, lülitub kiirväljalülitus automaatselt uuesti sisse. Hetkeolekut kuvatakse KickBack Controli LED (23) kasutajaliidesel (14).

Arvestage sellega, et hoiatustuli ei ole igast suunast nähtav. Heledas päikesepaistes on hoiatustuli halvasti nähtav.

##

Elektrooniline nurgatuvastus (EAD) võimaldab eelnevalt valida kaldenurga, mille elektriline tööriist töötamisel tuvastab ja mida kasutajale näitab. Nii saate näiteks kaldpinda täisnurga all puurida või sellesse kruvisid keerata. Elektroonilist nurgatuvastust (EAD) juhitakse kasutajaliidese (14) kaudu.

Valige kasutajaliidesel (14) nurk (45°, 60°, kasutaja määratav). Märkus: Vaikimisi on kasutaja määratav nurk 90°. Selle väärtust saab Boschi rakenduses muuta.
Nurga seadmiseks vajutage elektroonilise nurgatuvastuse (EAD) nuppu (20) nii mitu korda, kuni soovitud kaldenurga LED (21) hakkab vilkuma.

Lisaks soovitud kaldenurga LEDile (21) hakkab kollaselt vilkuma ka elektroonilise nurgatuvastuse (EAD) LED (9). Asetage elektriline tööriist nüüd soovitud pinnale ja hoidke võimalikult liikumatuna. Märkus: kui elektriline tööriist algväärtustamise ajal liigub, lõpeb algväärtustamine 10 sekundi pärast automaatselt ja taastub viimati seatud väärtus.
Elektriline tööriist alustab pärast pinnale asetamist algväärtustamist. Algväärtustamise ajal salvestatakse soovitud pind. Algväärtustamine on lõppenud, kui elektroonilise nurgatuvastuse (EAD) LED (9) süttib umbes üheks sekundiks roheliselt ja siis kustub ning kaldenurga LED (21) põleb pidevalt.

Võtke elektriline tööriist pinnalt. Viige elektriline tööriist salvestatud pinnal soovitud kaldenurga alla. LED (22) põleb kollaselt, kui kaldenurk läheneb soovitud/eelseatud kaldenurgale.

LED (9) põleb roheliselt, kui ligikaudne soovitud/eelseatud kaldenurk on saavutatud. Elektroonilise nurgatuvastuse (EAD) lõpetamiseks vajutage seni elektroonilise nurgatuvastuse (EAD) nuppu (20), kuni ükski nurga valiku LED (21) enam ei põle (45° → 60° → kasutaja määratav → väljas). Seatud nurk ja salvestatud pind jäävad alles ka aku vahetamisel või elektrilise tööriista puhkerežiimi lõpetamisel.

##

Kasutajaliides (14) võimaldab valida ja vaadata elektroonilise nurgatuvastuse (EAD) kaldenurka, inaktiveerida kiirväljalülitust (KickBack Control) ning näha elektrilise tööriista olekut.

##

Elektrilise tööriista oleku näit (22) | Tähendus/põhjus | Lahendus
--- | --- | ---
Roheline | Olek OK | –
Kollane | Saavutatud on kriitiline temperatuur, aku on peaaegu tühi või KickBack Control on välja lülitatud | Laske elektrilisel tööriistal tühikäigul töötada ja jahtuda, vahetage aku varsti või laadige seda või vajutage KickBacki nuppu
Põleb punaselt | Elektriline tööriist on üle kuumenenud või aku on tühi | Laske elektrilisel tööriistal jahtuda või vahetage aku või laadige akut
Vilgub punaselt | Rakendunud on väljalülitumine tagasilöögi korral | Lülitage elektriline tööriist välja ning uuesti sisse
Vilgub siniselt | Elektriline tööriist on ühendatud mobiilse lõppseadmega või seadeid kantakse üle | –

Elektrilise tööriista oleku näit (9) | Tähendus/põhjus
--- | ---
Roheline | Roheline LED näitab soovitud/eelseatud kaldenurga ligikaudset saavutamistA)
Kollane | Kollane LED näitab, et kaldenurk läheneb soovitud/eelseatud kaldenurgaleA)
Vilgub kollaselt, siis põleb veidi aega roheliselt | Pinda tutvustatakse
Vilgub kollaselt, siis põleb veidi aega kollaselt | Algväärtustamistoiming ei ole korrektselt läbi viidud

A)

  Elektrooniline nurgatuvastus (EAD) ei võimalda kindlat mõõtetäpsust, mis oleks näiteks mõõteseadme omaga võrreldav. Valmistustolerantsid võivad näiduvahemike täpsust mõjutada. Lisaks võivad elektroonilise nurgatuvastuse (EAD) mõõteväärtust mõjutada välised tingimused (nt seadme vale asend kruvi või otsaku suhtes, pinna ebatasasus algväärtustamisel).

##

Seoses Bluetooth® Low Energy mooduliga GCY 42 / GCY 42 NC on elektrilisel tööriistal kasutatavad järgmised ühenduvusfunktsioonid:

- Registreerimine ja personaliseerimine
- Oleku kontroll, hoiatusteadete väljastamine
- Üldinfo ja seaded
- Haldus

Teabeks Bluetooth® Low Energy mooduli GCY 42 / GCY 42 NC kohta lugege kaasasolevat kasutusjuhendit.