# Пускане в експлоатация

##

Указание: Използването на акумулаторни батерии, които не са предназначени за Вашия електроинструмент, може да предизвика неправилното му функциониране или да го повреди.

Поставете превключвателя за посоката на въртене (16) в средно положение, за да предотвратите включване по невнимание. Поставете заредената акумулаторна батерия (11) в ръкохватката, докато усетите отчетливо прещракване и акумулаторната батерия бъде захваната здраво в ръкохватката.

##

С помощта на превключвателя (16) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (17).

| Въртене надясно: Преместете превключвателя за посоката на въртене (16) двустранно до упор на позиция .
| Въртене наляво: Преместете превключвателя за посоката на въртене (16) двустранно до упор на позиция .

##

| Пробиване
Поставете превключвателя за режима на работа (7) на символа "Пробиване".
| Завинтване
Поставете превключвателя за режима на работа (7) на символа "Завинтване".
| Ударно пробиване (GSB 18V-150 C)
Поставете превключвателя за режима на работа (7) на символа "Ударно пробиване".

##

За включване на електроинструмента натиснете и задръжте пусковия прекъсвач (17).

Светодиодът (13) свети при частично или напълно натиснат пусков прекъсвач (17) и при неблагоприятни светлинни условия подобрява видимостта в зоната на работа.

За да изключите електроинструмента, отпуснете пусковия прекъсвач (17).

##

Можете безстепенно да регулирате скоростта на въртене на електроинструмента по време на работа в зависимост от силата на натиска върху пусковия прекъсвач (17).

По-лек натиск върху пусковия прекъсвач (17) води до по-ниска скорост на въртене. С увеличаване на натиска нараства и скоростта на въртене.

##

С помощта на пръстена за настройка на въртящия момент (6) можете да настроите предварително необходимия въртящ момент на 25 степени. При достигането на избрания въртящ момент работният инструмент спира.

##

- Задействайте превключвателя за избор на ход (8) само когато електроинструментът е в покой.

Предавка 1:

Нисък диапазон на скоростта на въртене; при работа със свредла с голям диаметър или при завиване.

Предавка 2:

Висока скорост на въртене; за пробиване със свредла с малък диаметър.

- Премествайте превключвателя за предавките винаги до упор. В противен случай електроинструментът може да бъде повреден.

##

Системата за бързо изключване (KickBack Control) осигурява по-добър контрол над електроинструмента и така повишава сигурността на оператора в сравнение с електроинструменти без KickBack Control. При внезапно и непредвидено завъртане на електроинструмента около оста на свредлото електроинструментът се изключва автоматично.

Бързото изключване се означава с червено мигане на светодиода (22), присветване на работната светлина (13) и червено светене на светодиода за KickBack Control (23) върху електроинструмента.

За повторно включване отпуснете пусковия прекъсвач и отново го натиснете.

- Ако функцията KickBack Control е повредена, електроинструментът не може да бъде включен. Допускайте ремонтът на електроинструмента да се извършва само от квалифицирани техници и само с използване на оригинални резервни части.

Бързото изключване може да се деактивира върху потребителския интерфейс (14) с бутона (24). Ако електроинструментът не се използва за повече от 5 минути или ако акумулаторната батерия се извади, бързото изключване автоматично се включва отново. Актуалното състояние се показва чрез светодиода за KickBack Control (23) върху потребителския интерфейс (14).

Имайте предвид, че предупредителната лампичка не се вижда от всички посоки. При силна слънчева светлина предупредителната лампичка трудно се различава.

##

С електронното откриване на ъгъла (EAD) може да се избере предварително ъгъл на наклон, който при работа се разпознава от електроинструмента и се показва на потребителя. Така например е възможно да се пробива или завинтва под прав ъгъл в скосена повърхност. Електронното откриване на ъгъла (EAD) се управлява през потребителския интерфейс (14).

Изберете ъгъл (45°, 60°, дефиниран от потребителя) върху потребителския интерфейс (14). Указание: В настройките на ъгъла дефинираният от потребителя ъгъл е 90°. Той може да се адаптира през Bosch приложението.
Натискайте за настройване на ъгъла бутона за електронно откриване на ъгъла (EAD) (20) дотогава, докато светодиодът на желания ъгъл за наклон (21) не започне да мига.

Наред със светодиода за желания ъгъл за наклон (21) започва да мига в жълто и светодиодът за електронното откриване на ъгъла (EAD) (9). Сега позиционирайте електроинструмента върху желаната повърхност и го дръжте по възможност неподвижен. Указание: Ако електроинструментът по време на процеса на инициализиране не се държи неподвижно, процесът автоматично приключва след 10 секунди и последната настроена стойност отново се показва.
Електроинструментът започва с процеса на инициализиране след позиционирането. По време на процеса на инициализиране желаната повърхност се заучава. Процесът на инициализиране е приключен, ако светодиодът за електронно откриване на ъгъла (EAD) (9) свети за ок. 1 секунда в зелено и след това угасне, а светодиодът за ъгъла на наклон (21) свети трайно.

Отстранете електроинструмента от повърхността. Центрирайте електроинструмента в желания ъгъл на наклон към заучената повърхност. LED (22) свети в жълто, ако ъгълът на наклон се доближава до желания/предварително настроен ъгъл на наклон.

LED (9) свети в зелено, ако желаният/предварително настроен ъгъл на наклон е приблизително достигнат. За да се прекрати електронното откриване на ъгъла (EAD), натиснете бутона на електронното откриване на ъгли (EAD) (20) дотогава, докато никой от светодиодите за избора на ъгъл (21) не свети повече (45° → 60° → дефиниран от потребителя → изкл). Настроеният ъгъл и референтната повърхност се запазват и при смяна на акумулаторната батерия или при събуждане на електроинструмента от режим на покой.

##

Потребителският интерфейс (14) служи за настройка и проверка на ъгъла на наклон в рамките на електронното откриване на ъгъла (EAD), за деактивиране на бързото изключване (KickBack Control) и за индикация на състоянието на електроинструмента.

##

Индикация за състояние на електроинструмента (22) | Значения/причина | Решение
--- | --- | ---
Зелено | Състояние OK | –
Жълто | Достигната е критична температура, акумулаторната батерия е почти празна или KickBack Control е изключен | Оставете електроинструмента да работи на празен ход и да се охлади, сменете или заредете скоро акумулаторната батерия или натиснете бутона за KickBack
Светещ червено | Електроинструментът е прегрял или акумулаторната батерия е празна | Оставете електроинструмента да се охлади или сменете, респ. заредете акумулаторната батерия
Мигащ в червено | Изключването на отката се е активирало | Изключете и отново включете електроинструмента
Мигащ в синьо | Електроинструментът е свързан с мобилно устройство или се зареждат настройки | –

Индикация за състояние на електроинструмента (9) | Значения/причина
--- | ---
Зелено | Зеленият LED указва, че желаният/предварително настроеният ъгъл на наклон е достигнатA)
Жълто | Жълтият LED указва, че ъгълът на наклон се доближава до желания/предварително настроения ъгъл на наклонA)
Мигащ в жълто, след това за кратко светещ в зелено | Повърхността се заучава
Мигащ в жълто, след това за кратко светещ в жълто | Процесът на инициализиране не е извършен правилно

A)

  Електронното откриване на ъгъла (EAD) не предлага определена точност на измерване, която например да може да се сравни с тази на измервателен уред. Производствените толеранси могат да повлияят точността на диапазоните на индикация. Освен това външни условия могат да влошат точността на електронното откриване на ъгъла (EAD) (напр. грешно центриране на уреда към винт или бит, заравненост на повърхността при процедурата по иницииране).

##

В комбинация с модула Bluetooth® Low Energy GCY 42 / GCY 42 NC разполагате със следните възможности за свързване на електроинструмента:

- Регистриране и персонализиране
- Проверка на състоянието, предаване на предупредителни съобщения
- Обща информация и настройки
- Управление

За информация относно модула Bluetooth® Low Energy GCY 42 / GCY 42 NC прочетете приложеното с него ръководство за експлоатация.