# Paruošimas naudoti

##

Nuoroda: Naudojant elektriniam įrankiui netinkamus akumuliatorius, elektrinis įrankis gali pradėti netinkamai veikti arba gali būti pažeistas.

Kad apsaugotumėte nuo netikėto įjungimo, sukimosi krypties perjungiklį (16) nustatykite į vidurinę padėtį. Įkrautą akumuliatorių (11) stumkite į rankeną, kol pajusite, kad jis užsifiksavo ir gerai prigludo prie rankenos.

##

Sukimosi krypties perjungikliu (16) galite pakeisti elektrinio įrankio sukimosi kryptį. Tačiau tuo‌met, kai įjungimo-išjungimo jungiklis (17) yra nuspaustas, tai padaryti yra neįmanoma.

| Dešininis sukimasis: perstumkite sukimosi krypties perjungiklį (16) abiejose pusėse iki atramos į padėtį .
| Kairinis sukimasis: perstumkite sukimosi krypties perjungiklį (16) abiejose pusėse iki atramos į padėtį .

##

| Gręžimas
Veikimo režimų perjungiklį (7) nustatykite ties simboliu „Gręžimas“.
| Sukimas
Veikimo režimų perjungiklį (7) nustatykite ties simboliu „Sukimas“.
| Gręžimas su smūgiu (GSB 18V-150 C)
Veikimo režimų perjungiklį (7) nustatykite ties simboliu „Gręžimas su smūgiu“.

##

Norėdami elektrinį įrankį įjungti, paspauskite įjungimo-išjungimo jungiklį (17) ir laikykite jį paspaustą.

Darbinė lemputė (13) šviečia, kai šiek tiek arba visiškai nuspaustas įjungimo-išjungimo jungiklis (17); jis apšviečia darbinę sritį, kai ji nepakankamai apšviesta.

Norėdami elektrinį įrankį išjungti, atleiskite įjungimo-išjungimo jungiklį (17).

##

Įjungto elektrinio įrankio sūkių skaičių tolygiai galite re‌gu‌liuo‌ti atitinkamai spausdami įjungimo-išjungimo jungiklį (17).

Lengvai spaudžiant įjungimo-išjungimo jungiklį (17), įrankis veikia mažais sūkiais. Daugiau nuspaudus jungiklį, sūkiai atitinkamai padidėja.

##

Sukimo momento reguliavimo žiedu (6) 25 pakopomis galite nustatyti reikiamą sukimo momentą. Kai tik pasiekiamas nustatytas sukimo momentas, darbo įrankis sustabdomas.

##

- Greičių perjungiklį (8) junkite tik tada, kai elektrinis įrankis neveikia.

1. greitis:

Mažo sūkių skaičiaus diapazonas; skirtas didelio skersmens kiaurymėms gręžti arba varžtams sukti.

2. greitis:

Didelio sūkių skaičiaus diapazonas, skirtas mažo skersmens kiaurymėms gręžti.

- Greičių perjungiklį visada stumkite iki atramos. Priešingu atveju galite pažeisti elektrinį įrankį.

##

Greitojo atjungimo įtaisas („KickBack Control“) užtikrina geresnę elektrinio įrankio kontrolę ir tokiu būdu padidina dirbančiojo apsaugą nei dirbant su elektriniais įrankiais be „KickBack Control“. Staiga ir netikėtai pradėjus suktis elektriniam įrankiui apie grąžto ašį, elektrinis įrankis išsijungia.

Apie greitąjį atjungimą praneša ant elektrinio įrankio esantis raudonai mirksintis LED (22), šviečianti darbinė lemputė (13) bei raudonai šviečiantis „KickBack Control“ LED (23).

Norėdami įrankį pakartotinai įjungti, įjungimo-išjungimo jungiklį atleiskite ir paspauskite iš naujo.

- Jei „KickBack Control“ funkcija pažeista, elektrinio įrankio nebus galima įjungti. Elektrinį įrankį turi remontuoti tik kvalifikuoti specialistai ir naudoti tik originalias atsargines dalis.

Greitąjį atjungimą galima deaktyvinti naudotojo sąsajoje (14) mygtuku (24). Jei elektrinis įrankis nenaudojamas ilgiau kaip 5 minutes arba išimamas akumuliatorius, greitojo atjungimo įtaisas automatiškai vėl įsijungia. Esamąją būseną rodo „KickBack Control“ LED (23) naudotojo sąsajoje (14).

Atkreipkite dėmesį į tai, kad įspėjamoji šviesa yra matoma ne iš visų pusių. Intensyviai šviečiant saulei, įspėjamąją šviesą matyti sunku.

##

Elektroninio kampo nustatymo funkcija (EAD) galima iš anksto nustatyti posvyrio kampą, kurį atpažins elektrinis įrankis darbo metu ir parodys naudotojui. Todėl, pvz., galima pjauti ir sukti varžtą stačiu kampu įstrižame paviršiuje. Elektroninio kampo nustatymo funkcija (EAD) yra valdoma naudotojo sąsaja (14).

Naudotojo sąsajoje (14) pasirinkite kampą (45°, 60°, parinktas naudotojo). Nuoroda: esant gamykliniams nustatymams, naudotojo parinktas kampas yra 90°. Jį galima priderinti, naudojantis Bosch programėle.
Norėdami nustatyti kampą, pakartotinai spauskite elektroninio kampo nustatymo (EAD) mygtuką (20), kol pradės mirksėti pageidaujamo posvyrio kampo LED (21).

Pradeda mirksėti ne tik pageidaujamo posvyrio kampo LED (21), bet ir pradeda geltonai mirksėti elektroninio kampo nustatymo funkcijos (EAD) LED (9). Elektroninį įrankį padėkite ant pageidaujamo paviršiaus ir laikykite jį kaip galima ramiau. Nuoroda: jei elektrinis įrankis inicijavimo proceso metu nelaikomas ramiai, tai inicijavimo procesas po 10 sekundžių automatiškai pasibaigia ir atkuriama paskiausiai nustatyta vertė.
Padėjus elektrinį įrankį į norimą vietą, prasideda inicijavimo procesas. Inicijavimo proceso metu užprogramuojamas pageidaujamas paviršius. Inicijavimo procesas yra baigtas, kai elektroninio kampo nustatymo (EAD) LED (9) apie 1 sekundę šviečia žaliai ir paskui užgęsta, o tada nuolat pradeda šviesti posvyrio kampo LED (21).

Elektrinį įrankį atitraukite nuo paviršiaus. Elektrinį įrankį nukreipkite pageidaujamu posvyrio kampu užprogramuoto paviršiaus atžvilgiu. LED (22) šviečia geltonai, kai posvyrio kampas artėja prie pageidaujamo / iš anksto nustatyto posvyrio kampo.

LED (9) šviečia žaliai, kaip apytiksliai pasiekiamas pageidaujamas / iš anksto nustatytas posvyrio kampas. Norėdami baigti elektroninį kampo nustatymą (EAD), tol spauskite elektroninio kampo nustatymo (EAD) mygtuką (20), kol nebešvies joks kampo parinkimo LED (21) (45° → 60° → Parinktas naudotojo → Išj.). Nustatytas kampas bei atskaitos paviršius išlieka ir po akumuliatoriaus keitimo bei tada, kai elektrinis įrankis vėl pajudinamas po ramybės režimo.

##

Naudotojo sąsaja (14) yra skirta posvyrio kampui nustatyti ir patikrinti elektroninio kampo nustatymo metu (EAD), greitajam atjungimui deaktyvinti („KickBack Control“) bei elektrinio įrankio būsenai rodyti.

##

Elektrinio įrankio būsenos indikatorius (22) | Reikšmė/priežastis | Sprendimas
--- | --- | ---
Žalia | Būsena OK | –
Geltona | Pasiekta kritinė temperatūra, beveik išsikrovęs akumuliatorius arba išjungta „ KickBack Control“ | Elektriniam įrankiui leiskite veikti tuščiąja eiga ir palaukite, kol atvės; pakeiskite ar įkraukite akumuliatorių arba paspauskite „KickBack“ mygtuką
Šviečia raudonai | Perkaito elektrinis įrankis arba išsikrovė akumuliatorius | Palaukite, kol elektrinis įrankis atvės; pakeiskite arba įkraukite akumuliatorių
mirksi raudonai | Suveikė apsauga nuo atatrankos užstrigus įrankiui | Elektrinį įrankį išjunkite ir vėl įjunkite
Mirksi mėlynai | Elektrinis įrankis yra sujungtas su mobiliuoju galiniu prietaisu arba yra perkeliami nustatymai | –

Elektrinio įrankio būsenos indikatorius (9) | Reikšmė/priežastis
--- | ---
Žalia | Žalias LED rodo, kad buvo pasiektas pageidaujamas/iš anksto nustatytas posvyrio kampasA)
Geltona | Geltonas LED rodo, kad posvyrio kampas artėja prie pageidaujamo/iš anksto nustatyto posvyrio kampoA)
Mirksi geltonai, o tada trumpai šviečia žaliai | Užprogramuojamas paviršius
Mirksi geltonai, o tada trumpai šviečia geltonai | Netinkamai atliktas inicijavimo procesas

A)

  Elektroninis kampo nustatymas (EAD) neužtikrina apibrėžto matavimo tikslumo, kuris prilygtų, pavyzdžiui, matavimo prietaiso tikslumui. Gamybos tolerancijos gali turėti įtakos rodmenų diapazono tikslumui. Be to, išorinės sąlygos gali turėti įtakos elektroninio kampo aptikimo (EAD) tikslumui (pvz., netinkamas prietaiso išlyginimas varžto ar kaiščio atžvilgiu, paviršiaus lygumas inicijavimo proceso metu).

##

Naudojant su Bluetooth® „Low Energy Module“ GCY 42 / GCY 42 NC, galimos šios elektrinio įrankio jungiamumo funkcijos:

- Registracija ir pritaikymas
- Būsenos patikra, įspėjamųjų pranešimų pateikimas
- Bendroji informacija ir nustatymai
- Administravimas

Informacija apie Bluetooth® „Low Energy Module“ GCY 42 / GCY 42 NC pateikta jo naudojimo instrukcijoje.