# Πρόσθετη λαβή

- Χρησιμοποιείτε το ηλεκτρικό εργαλείο σας μόνο με την πρόσθετη λαβή (4).

Αυτό το ηλεκτρικό εργαλείο επιτρέπεται να χρησιμοποιηθεί μόνο με την πρόσθετη λαβή με τον αριθμό παραγγελίας 1 602 025 07Y.

- Πριν από όλες τις εργασίες βεβαιωθείτε, ότι η πρόσθετη λαβή είναι καλά σφιγμένη. Η απώλεια του ελέγχου μπορεί να οδηγήσει σε τραυματισμούς. Προσέξτε, ότι η πρόσθετη λαβή σφίγγεται με μια ροπή στρέψης κατάλληλη για τη μέθοδο στερέωσης, στερεώστε την στο ηλεκτρικό εργαλείο με τέτοιο τρόπο, ώστε να αποκλείεται οποιαδήποτε κίνηση της πρόσθετης λαβής γύρω ή κατά μήκος του άξονα τρυπήματος.

##

Για να ανοίξετε την πρόσθετη λαβή, γυρίστε το κάτω μέρος της πρόσθετης λαβής (4) ενάντια στη φορά των δεικτών του ρολογιού.

Τραβήξτε το ενδιάμεσο τεμάχιο της πρόσθετης λαβής προς τα πίσω και κρατήστε το σε αυτή τη θέση.

Σπρώξτε την πρόσθετη λαβή πάνω από το τσοκ, για να τοποθετήσετε την πρόσθετη λαβή στο ηλεκτρικό εργαλείο.

Αφήστε στη συνέχεια το ενδιάμεσο τεμάχιο ελεύθερο.

Μετά σφίξτε ξανά το κάτω μέρος της πρόσθετης λαβής (4) προς τη φορά των δεικτών του ρολογιού σταθερά.

##

Μπορείτε να στρέψετε την πρόσθετη λαβή (4) κατά βούληση, για την επίτευξη μιας ασφαλούς και ξεκούραστης στάσης εργασίας.

Γυρίστε το κάτω μέρος της πρόσθετης λαβής (4) ενάντια στη φορά των δεικτών του ρολογιού και στρέψτε την πρόσθετη λαβή (4) στην επιθυμητή θέση. Μετά σφίξτε ξανά το κάτω μέρος της πρόσθετης λαβής (4) προς τη φορά των δεικτών του ρολογιού σταθερά.

##

Με τον οδηγό βάθους (3) μπορεί να καθοριστεί το επιθυμητό βάθος τρυπήματος X.

Λύστε τη βίδα τύπου πεταλούδας για τη ρύθμιση του οδηγού βάθους (5) και τοποθετήστε τον οδηγό βάθους στην πρόσθετη λαβή (4).

Τραβήξτε έξω τον οδηγό βάθους (3) τόσο, ώστε η απόσταση μεταξύ της μύτης του τρυπανιού και της άκρης του οδηγού βάθους (3) να αντιστοιχεί στο επιθυμητό βάθος τρυπήματος X.

Σφίξτε ξανά τη βίδα τύπου πεταλούδας για τη ρύθμιση του οδηγού βάθους (5) σταθερά.