# Uporaba

##

Opomba: uporaba akumulatorskih baterij, ki niso primerne za električno orodje, lahko povzroči nepravilno delovanje ali poškodbe električnega orodja.

Stikalo za preklop smeri vrtenja (16) pomaknite v sredinski položaj, da preprečite nenameren vklop. Napolnjeno akumulatorsko baterijo (11) vstavite v ročaj, kjer naj se slišno zaskoči. Poravnana mora biti z ročajem.

##

S preklopnim stikalom smeri vrtenja (16) lahko spremenite smer vrtenja električnega orodja. Pri pritisnjenem stikalu za vklop/izklop (17) spreminjanje smeri vrtenja ni možno.

| Vrtenje v desno: potisnite stikalo za izbiro smeri vrtenja (16) v želeno smer, dokler se ne ustavi na položaju .
| Vrtenje v levo: potisnite stikalo za izbiro smeri vrtenja (16) v želeno smer, dokler se ne ustavi na položaju .

##

| Vrtanje
Stikalo za izbiro načina delovanja (7) nastavite na simbol „Vrtanje“.
| Vijačenje
Stikalo za izbiro načina delovanja (7) nastavite na simbol „Vijačenje“.
| Udarno vrtanje (GSB 18V-150 C)
Stikalo za izbiro načina delovanja (7) nastavite na simbol „Udarno vrtanje“.

##

Za zagon električnega orodja pritisnite na stikalo za vklop/izklop (17) in ga držite pritisnjenega.

Lučka LED (13) sveti pri delno ali popolnoma pritisnjenem stikalu za vklop/izklop (17) in omogoča osvetlitev delovnega območja pri neugodnih svetlobnih razmerah.

Za izklop električnega orodja izpustite stikalo za vklop/izklop (17).

##

Število vrtljajev vklopljenega električnega orodja lahko brezstopenjsko upravljate glede na to, kako globoko pritisnete stikalo za vklop/izklop (17).

Rahel pritisk na stikalo za vklop/izklop (17) povzroči nizko število vrtljajev. Z vse močnejšim pritiskanjem stikala se število vrtljajev povečuje.

##

Z obročkom za izbiro vrtilnega momenta (6) lahko vnaprej izberete želeni vrtilni moment v 25 različnih stopnjah. Nastavek se ustavi takoj, ko je dosežen nastavljeni vrtilni moment.

##

- Stikalo za izbiro stopnje (8) uporabljajte samo, ko električno orodje miruje.

Stopnja 1:

Področje nizkega števila vrtljajev; za delo z velikim vrtalnim premerom ali vijačenje.

Stopnja 2:

Visoko število vrtljajev; za vrtanje s svedri manjših premerov.

- Stikalo za izbiro stopnje vedno potisnite povsem do omejevala. V nasprotnem primeru se lahko električno orodje poškoduje.

##

Funkcija hitrega izklopa (KickBack Control) nudi boljši nadzor nad električnim orodjem in izboljša varnost uporabnika v primerjavi z varnostjo pri uporabi električnih orodij brez funkcije KickBack Control. V primeru nenadnega in nepredvidenega zasuka električnega orodja okoli osi svedra se električno orodje izklopi.

Hitri izklop se na električnem orodju prikaže z utripanjem rdeče LED-diode (22), močnim utripanjem delovne lučke (13) ter prižgano rdečo LED-diodo za KickBack Control (23).

Za vnovični vklop izpustite stikalo za vklop/izklop in ga znova pritisnite.

- Če funkcija KickBack Control ne deluje, električnega orodja ni mogoče ponovno vklopiti. Vaše električno orodje naj popravlja samo kvalificirano strokovno osebje ob obvezni uporabi originalnih rezervnih delov.

Hitri izklop se lahko na uporabniškem vmesniku (14) izklopi s tipko (24). Če se električno orodje ne uporablja več kot 5 minut ali če odstranite akumulatorsko baterijo, se hitri izklop samodejno znova vklopi. Trenutno stanje se prikaže z LED-diodo za KickBack Control (23) na uporabniškem vmesniku (14).

Upoštevajte, da opozorilna lučka ni vidna iz vseh smeri. Pri močni sončni svetlobi je opozorilna lučka slabo vidna.

##

Z elektronskim zaznavanjem kota (EAD) lahko vnaprej izberete naklon, ki ga električno orodje med delom prepozna in prikaže. S tem je na primer možno pravokotno vrtanje ali vijačenje v poševno površino. Elektronsko zaznavanje kota (EAD) se krmili prek uporabniškega vmesnika (14).

Izberite kot (45°, 60°, določi uporabnik) na uporabniškem vmesniku (14). Opomba: v tovarniških nastavitvah znaša uporabniško določen kot 90°. Tega lahko prilagodite z aplikacijo Bosch.
Za nastavitev kota tipko za elektronsko zaznavanje kota (EAD) pritiskajte (20), dokler ne začne LED-dioda želenega naklona (21) utripati.

Poleg LED-diode želenega naklona (21) začne utripati tudi LED-dioda elektronskega zaznavanja kota (EAD) (9) v rumeni barvi. Namestite električno orodje na želeno površino in ga držite čim bolj pri miru. Opomba: če električnega orodja med postopkom inicializacije ne boste držali pri miru, se bo postopek samodejno končal po 10 sekundah in znova se bo vzpostavila zadnja nastavljena vrednost.
Električno orodje začne postopek inicializacije po pozicioniranju. Med postopkom inicializacije se nastavi želena površina. Postopek inicializacije je končan, ko LED-dioda elektronskega zaznavanja kota (EAD) (9) zasveti zeleno za pribl. 1 sekundo in nato ugasne, LED-dioda za naklon (21) pa neprekinjeno sveti.

Električno orodje dvignite s površine. Poravnajte električno orodje z želenim naklonom ob nastavljeno površino. LED-dioda (22) sveti rumeno, če je naklon blizu želenega/izbranega naklona.

LED-dioda (9) sveti zeleno, če je želeni/izbrani naklon približno dosežen.Za zaključek elektronskega zaznavanja kota (EAD) držite tipko za elektronsko zaznavanje kota (EAD) (20) tako dolgo, da ne bo svetila več nobena LED-dioda za izbiro kota (21) (45° → 60° → uporabniško določeno → izklop). Nastavljen kot ter referenčna površina se ohranita tudi po menjavi akumulatorske baterije oz. kadar ste električno orodje prebudili iz načina mirovanja.

##

Uporabniški vmesnik (14) se uporablja za nastavitev in preverjanje naklona v okviru elektronskega zaznavanja kota (EAD), za izklop hitrega izklopa (KickBack Control) ter za prikaz stanja električnega orodja.

##

Prikaz stanja električnega orodja (22) | Pomen/vzrok | Rešitev
--- | --- | ---
Zelen | Stanje „V redu“ | –
Rumen | Kritična temperatura je dosežena, akumulatorska baterija je skoraj prazna oz. KickBack Control je izklopljen | Pustite električno orodje delovati v prostem teku, da se ohladi, zamenjajte oz. napolnite akumulatorsko baterijo ali pritisnite tipko KickBack
Sveti rdeče | Električno orodje je pregreto ali pa je akumulatorska baterija prazna | Pustite, da se električno orodje ohladi ali zamenjajte oz. napolnite akumulatorsko baterijo
Utripa rdeče | Sprožil se je izklop pri povratnem udarcu | Električno orodje izklopite in ga znova vklopite
Utripa modro | Električno orodje je povezano s prenosno napravo ali pa poteka prenos nastavitev | –

Prikaz stanja električnega orodja (9) | Pomen/vzrok
--- | ---
Zelen | Zelena LED-dioda pomeni, da je bil želeni/izbrani naklon približno doseženA)
Rumen | Rumena LED-dioda pomeni, da je naklon blizu želenemu/izbranemu naklonuA)
Rumeno utripa, nato kratko zeleno sveti | Površina se nastavlja
Rumeno utripa, nato kratko rumeno sveti | Postopek inicializacije ni bil izveden pravilno

A)

  Elektronsko zaznavanje kota (EAD) ne zagotavlja določene natančnosti merjenja, primerljive z npr. natančnostjo merilnih naprav. Tolerančne vrednosti pri proizvodnji lahko vplivajo na natančnost prikaznih območjih. Poleg tega lahko zunanji pogoji negativno vplivajo na zanesljivost elektronskega zaznavanja kota (EAD) (npr. zaradi napačne usmerjenosti naprave glede na vijak ali nastavek ali neravne površine pri inicializiaciji).

##

V povezavi z modulom Bluetooth® Low Energy Module GCY 42 / GCY 42 NC imate za električno orodje na voljo naslednje funkcije povezljivosti:

- Registracija in nastavitev po meri
- Preverjanje stanja, varnostna opozorila
- Splošne informacije in nastavitve
- Upravljanje

Za več informacij o modulu Bluetooth® Low Energy Module GCY 42 / GCY 42 NC si preberite pripadajoča navodila za uporabo.